recursal/SuperWikiNEXT-32B huggingface dataset:
**Telefónny hovor** je základná telekomunikačná služba poskytovaná telefónnou sieťou. Ide o obojsmernú hlasovú komunikáciu spravidla medzi dvoma účastníkmi prostredníctvom telefónnej siete za pomoci telefónneho prístroja.

Analógový systém
----------------

*Pozri aj: Tradičný analógový telefónny systém*
Bežný analógový signál hovoru s frekvenčným pásmom 300 – 3400 Hz je prenášaný účastníckym vedením priamo do telefónnej ústredne. Až do nasadenia telefónnych voličov prebiehalo spájanie hovorov ručne. Neskôr boli hovory spájané automatickými, najprv elektromechanickými a neskôr elektronickými ústredňami.

Digitálny systém
----------------

*Pozri aj: ISDN*
Hovor na ISDN linke je telefónom digitalizovaný (8000 osembitových vzoriek za sekundu) a prenášaný pomocou PCM do telefónnej ústredne. Aj v prípade digitálneho systému ISDN sa pre prenos hovoru používa technológia prepojovanie okruhov.

4kaMobilné siete
----------------

*Pozri aj: 4ka*
Mobilný telefón vykonáva kompresiu akustického signálu, odovzdáva ho pomocou rádiových vĺn na najbližšiu základňovú stanicu, ktorá prostredníctvom mobilného prepojovacieho centra (MSC) zabezpečuje komunikáciu s vybraným účastníkom v ľubovoľnej telefónnej sieti.

VoIP
----

*Pozri aj: VoIP*
VoIP umožňuje prenos digitalizovaného hlasu pomocou paketov rodiny protokolov TCP/IP prostredníctvom Internete alebo iné počítačové siete.

Signalizácia
------------

*Pozri aj: Signalizácia (telekomunikácie)*
Signalizácia má v závislosti na dostupnosti volaného účastníka dve podoby:

* Volaný účastník je nedostupný:

Prihlásenie volajúceho (zopnutie telekomunikačného okruhu po zdvihnutí slúchadla) – Identifikácia volajúceho – Generovanie oznamovacieho tónu – Voľba čísla volaného – Vyhľadanie spojenia – Generovanie obsadzovacieho tónu
* Volaný účastník je dostupný:

Prihlásenie volajúceho (zopnutie telekomunikačného okruhu po zdvihnutí slúchadla) – Identifikácia volajúceho – Generovanie oznamovacieho tónu – Voľba čísla volaného – Vyhľadanie spojenia – Generovanie vyzváňacieho signálu pre oboch účastníkov (volajúci počuje vyzváňací tón v slúchadle, volaný počuje zvoniť telefón) – Prihlásenie volaného – Spojenie hovoru
Volajúci účastník môže navyše (vlastné ak telefón s multifrekvenčnou voľbou) pomocou svojho telefónneho prístroja ovládať napr. Hlasové automaty na strane volaného.

Štatistika
----------

30% mobilných telefónnych hovorov trvá 70 – 100 sekúnd.

Referencie
----------

*Tento článok je čiastočný alebo úplný preklad článku Telefonní hovor na českej Wikipédii.*
**Donna Jean Miller** (\* 11. december 1940 Chicago, Illinois, USA) známa predovšetkým ako **Donna Mills**, je americká herečka.

Detstvo a mladosť
-----------------

Millsová sa narodila ako Donna Jean Miller v Chicagu, v štáte Illinois. Má jedného brata Donalda, ktorý je od nej o 10 rokov starší. Millsová vyrastala v Norwood Parku a navštevovala základnú školu Garvy a strednú školu Taft; jedným z jej spolužiakov bol Jim Jacobs, spolutvorca *Pomády*, ktorý podľa nej založil postavu Sandy, ktorú vo filme stvárnila Olivia Newton - John.

Kariéra
-------

Millsová v roku 2018.
Millsová začala svoju hereckú kariéru v televízii v roku 1966. Neskôr sa objavila na Broadwayi v komédii Woodyho Allena *Nepi vodu*. Na filmovom plátne debutovala v neonoirovom kriminálnom trileri *Incident* z roku 1967, kde si zahrala po boku Martina Sheena, Beau Bridgesa, Eda McMahona a Thelmy Ritte. Film získal pozitívne recenzie od kritikov a bol úspešný v pokladni. 

V roku 1971 si Millsová zahrala po boku Clinta Eastwooda a Jessicy Walterovej v psychologickom trileri *Zahraj mi tajomne*, ktorý Eastwood režíroval pre Universal Pictures. 

V roku 1980 získala Millsová svoju najvýznamnejšiu rolu – Abby Cunningham v dlhotrvajúcej hlavnej seriálovej opere *Knots Landing*. Millsová v seriály hrala v rokoch 1980 až 1989. Po *Knots Landing* sa Millsová sústredila na televízne filmy, z ktorých viaceré koprodukovala pod svojou spoločnosťou Donna Mills Productions: *Najstaršia žijúca družička na svete* (1990), *Otec na úteku* (1991), *V mene mojej dcéry* (1992), *Moje meno je Kate* (1994) a iné. Do *Knots Landing* sa vrátila pri poslednej epizóde v roku 1993. 

V posledných rokoch sa Millsová objavuje predovšetkým v epizódnych rolách alebo hosťujúcich v rôznych televíznych seriáloch.

Súkromný život
--------------

Millsová sa nikdy nevydala. Počas 80. a 90. rokov mala opakovaný s reklamným manažérom Richardom Hollandom. V septembri 1994 si Millsová adoptovala novonarodenú dcéru Chloe. Od roku 2001 je vo vzťahu s Larrym Gilmanom.

Iné projekty
------------

Commons
* Spolupracuj na Commons Commons ponúka multimediálne súbory na tému **Donna Mills**

Externé odkazy
--------------

* Donna Mills v Internet Movie Database (po anglicky)
* Donna Mills v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Donna Mills na anglickej Wikipédii.*

Autoritné údaje: * BnF: 14045247z
* GND: 141619643
* ISNI: 0000 0001 1944 673X
* LCCN: n87921594
* NK ČR: pna2005274586
* VIAF: 56811925
* WorldCat: lccn-n87921594
**Nálada** je relatívne dlhotrvajúci, stály psychický stav s priemernou alebo slabou intenzitou, ktorý tvorí kladné alebo záporné emočné pozadie psychiky indivídua. Na rozdiel od situačných emócií a afektov nálada nie je emočnou reakciou na bezprostredné pôsobenie určitých udalostí, ale na ich význam pre človeka v kontexte jeho celkových životných plánov, záujmov a očakávaní. Utvorené nálady zasa ovplyvňujú bezprostredné emočné reakcie na udalosti, a tým usmerňujú myslenie, vnímanie a správanie človeka. Podľa toho, ako si subjekt uvedomuje príčiny, ktoré určitú náladu vyvolali, prežíva ju buď ako difúzne celkové emočné pozadie (povznesená nálada, skľúčenosť a pod.), alebo ako výrazne vymedzený stav (žiaľ, smútok, clivota, strach alebo naopak zaujatie, radosť, jasanie, nadšenie atď.). Schopnosť kontrolovať svoje nálady, nachádzať a osvojovať si spôsoby ich vedomej korekcie je dôležitou úlohou výchovy a sebavýchovy.

Podľa Pogádyho a Guensbergera je nálada dlhšie pretrvávajúci komplexný citový vzťah, ktorý počas svojho trvania tvorí pozadie celého psychického života. Nálada po čase odznie sama od seba. Vyvoláva ju nejaká udalosť, ale môže byť podobná vitálnym emóciám, napr. smútok alebo nevôľa, teda môže byť spôsobená bez osobitnej príhody.

Iné projekty
------------

Wikicitáty
* Spolupracuj na Wikicitátoch Wikicitáty ponúkajú citáty od alebo o **Nálada**

Externé odkazy
--------------

* FILIT – zdroj, z ktorého pôvodne čerpal tento článok.
Montefortino bez zachovaných lícnic, Carnuntum.
**Montefortino** bola medená rímska prilba, súčasť rímskej uniformy približne od 4. storočia pred Kr. až do 1. storočia po Kr.

Vzhľad a história
-----------------

Rimania prevzali túto prilbu od Keltov, počas Rímsko-keltských vojen v Itálii a romanizovali ju. Prilba bola jednoduchá na výrobu a zrejme ľahšia ako dovtedy používané grécke prilby. Montefortino bola hrncová prilba so slabým chráničom krku a s veľkými lícnicami na pántikoch. Svojim vzhľadom bola podobná moderným prilbám. Na vrchu mala tuľajku na chochol, ktorý sa počas republiky bežne nosil. V raných dobách sa na prilbe nosili voľné kohútie perá, v neskorších republikánskych dobách nosili na nej vojaci voľný konský chochol. Po mariových reformách v 2. storočí pred Kr. bola Montefortino najbežnejšou prilbou rímskeho vojska, popri nej slúžili aj grécke attické prilby. Montefortino sa vyradilo niekedy začiatkom 1. storočia po Kr. keď ho nahradili kvalitnejšie Galey a Coolusy.
Nákladný automobil Tatra 815 so sklápacou nadstavbou.
Tatra 813 6x6
**Nákladný automobil** (iné názvy: **nákladné auto**, hovorovo **nákladiak**) je viacstopový úžitkový automobil určený na prepravu nákladu. Môže ísť o menší automobil s nosnosťou niekoľko ton alebo aj o veľkú súpravu s niekoľkými prívesmi, tzv. kamión, s hmotnosťou desiatok ton. Na pohon sa používa prevažne výkonný vznetový spaľovací motor s vysokým krútiacim momentom. Dodávka ani pick-up sa za nákladný automobil väčšinou nepovažujú.

Delenie nadstavieb nákladných automobilov
-----------------------------------------

* valník
* sklápač
* ťahač
* skriňová nadstavba
* špeciálny automobil (zametací, cisternový, pracovný a pod.)

Galéria
-------

* Valník AviaValník Avia
* Sklápač T 148Sklápač T 148
* Ťahač prívesov - cestný vlakŤahač prívesov - cestný vlak
* Záchanné vozidlo Praga V3SZáchanné vozidlo Praga V3S
* Autožeriav TatraAutožeriav Tatra
* Nadstavba na prevoz drevaNadstavba na prevoz dreva
* Vozidlo pre megastavbyVozidlo pre megastavby

Iné projekty
------------

Commons
* Spolupracuj na Commons Commons ponúka multimediálne súbory na tému **Nákladný automobil**

Zdroj
-----

* *Tento článok je čiastočný alebo úplný preklad článku Nákladní automobil na českej Wikipédii.*
**Lampos** (starogr. *Λάμπος* – *Lampos*) je v gréckej mytológii syn egyptského kráľa Aigypta a jeho manželky Gorgo.

Lampos bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s tým nesúhlasil, vypovedal mu Aigyptos vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Lampovi potom za manželku vybrali Ókypetu, dcéru Danaa a jeho manželky Pierie. Nezmieriteľný Danaos však následne svojim dcéram prikázal, aby svojich manželov počas svadobnej noci zavraždili. Okrem najmladšej Hyperméstry, príkaz splnili všetky a za tento hrozný skutok si po smrti vyslúžili od bohov večný trest nosiť v podsvetí do deravého suda vodu.

Referencie a bibliografia
-------------------------

1. 1 2 3 4  Apollodoros, *Bibliotheca*, 2,1,5.
2. 1 2  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 32.
3. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 314.
Judenplatz
**Judenplatz** (doslova *Židovské námestie*) je námestie vo Viedni v štvrti Innere Stadt, ktoré bolo v stredoveku strediskom viedenskej židovskej komunity. Nachádza sa v bezprostrednej blízkosti námestia Platz am Hof a Schulhof a tiež Wipplingerstraße. Príkladne sa na tomto námestí sústreďuje dlhá a spletitá história mesta a jeho stredovekého židovského obyvateľstva. Uskutočnením myšlienky Simona Wiesenthala na zriadenie pomníka rakúskym obetiam šoa, sa Judenplatz stal spomienkovým miestom.

Česká dvorská kancelária
------------------------

Česká dvorská kancelária vo Viedni
Na čísle 11 Judenplatzu sa nachádza budova dnešného rakúskeho Správneho ako aj Ústavného súdu, niekdajšej „Českej dvorskej kancelárie" („Böhmische Hofkanzlei"), ktorá bola postavená v rokoch 1709-1714 podľa návrhu Johanna Fischera z Erlachu. Po roku 1749 boli vykúpené aj ostatné parcely domových blokov a v rokoch 1751-1754 bol poverený rozšírením paláca Matthias Gerl, ktorý symetricky zdvojnásobil stavbu smerom na západ. Ďalšie prestavby prebehli v 19. storočí, kedy palác dostal svoju dnešnú podobu. Strana domu obrátená do Judenplatzu bola pôvodne zadnou stranou stavby, hlavná vstupná brána tu bola zriadená až pri prestavbe v 20. storočí. 

Palác bol pôvodne úradným sídlom Českej dvorskej kancelárie, ktoré bolo roku 1749 organizačne spojené s Rakúskou dvorskou kanceláriou. Roku 1848 bol zmenený na Ministerstvo vnútra, ktoré v paláci zotrvalo až do roku 1923. V rokoch 1761-1782 a 1797-1840 tu sídlilo tiež najvyššie sídlo justície, predchodca dnešného Najvyššieho súdu. Roku 1936 sa do paláca presunul spolkový súdny dvor, a odvtedy je sídlom verejnoprávnej justície Rakúska.

Ženské postavy sôch nad bránami predstavujú hlavné cnosti (Miernosť, Múdrosť, Spravodlivosť a Statočnosť) a medzi nimi sa nachádzajú erby českých a rakúskych korunných krajín. V strede atiky stojí socha anjela s trúbou, a pri jeho nohách drieme putto. Po stranách sú štyri vázy a dve mužské figúry, ktoré zrejme predstavujú české kniežatá Václava I. a Václava II.

Pozri aj
--------

* Židia vo Viedni

Iné projekty
------------

Commons
* Spolupracuj na Commons Commons ponúka multimediálne súbory na tému **Judenplatz**

Externé odkazy
--------------

* Der Wiener Judenplatz (PDF, 83 KiB)

Zdroj
-----

*Tento článok je čiastočný alebo úplný preklad článku Judenplatz na českej Wikipédii.*
**Antigonos** (starogr. *Ἀντίγονος*) bol grécky spisovateľ, sochár a maliar v 3. storočí pred Kr.

Antigonos, rodák z eubójskeho mesta Karystos, žil v 3. storočí pred Kr. Bol zrejme totožný so sochárom a maliarom rovnakého mena. Okrem odborných diel o sochárstve a maliarstve, písal o rôznych podivuhodných javoch v prírode (paradoxografické dielo), ale jeho najvýznamnejším písomným dielom boli *Životopisy slávnych filozofov* (toto dielo ho preslávilo).

V tomto diele napísal životopisy filozofov Akadémie - Kratea, Krantora, Polemóna a svojho priateľa Arkesilaa, tiež životopis svojho učiteľa Menedéma a peripatetika Lykóna, životopisy skeptikov Pyrrhóna a Timóna a stoikov Zenóna a Dionysia. Veľkú pozornosť venoval literárnemu životu svojich filozofov, ich spoločným debatám a hostinám (symposiach), pričom sa nevyhýbal ani pikantným historkám. Mal tiež zmysel pre individuálny život svojich postáv, porozumenie pre ich osobné záľuby, ako o tom svedčia zachované zlomky z jeho diela citované v životopisnom diele *O osobnostiach filozofie* od Diogena Laertia a tiež u Athénaia. Jeho dielo bolo dôležitým prameňom, nielen pre historikov Akadémie, ale aj pre Hérakleida Lemba a Sótióna a pre Apollónida z Nikaie v jeho *Komentári k Timónovým Sillom* (silloi - pamflety na filozofov)

Antigonos ako sochár pôsobil na dvore pergamonského kráľa Attala I. kde spolu s Fyromachom, Epigonom a Stratonikom pracoval na reliéfoch Pergamonského oltára, diela oslavujúceho víťazstvo Attala nad Galmi. Rímsky spisovateľ Plinius vo svojom spise *O prírode* uvádza, že bol aj dobrým maliarom.

Referencie a bibliografia
-------------------------

1. 1 2 3 4  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 283.
2. 1 2 3 4 5  Diogenes Laertios. *Životopisy slávnych filozofov*. Bratislava : Vydavateľstvo Spolku slovenských spisovateľov, 2007. ISBN 978-80-8061-286-3. S. 24.
3. 1 2  Plínius, *Naturalis Historia*, 35,68.
4. ↑  Diogenes Laertios, *Filosofón bión kai dogmatón synagógé*, 9,63.
5. 1 2  Diogenes Laertios, *Filosofón bión kai dogmatón synagógé*, 9,111.
6. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 439.
7. ↑  Plínius, *Naturalis Historia*, 34,84.

  

Autoritné údaje: * GND: 118503383
* ISNI: 0000 0000 6884 1376
* LCCN: nr89010431
* NK ČR: jn19992000028
* ULAN: 500100092
* VIAF: 96421997
* WorldCat: lccn-nr89010431
**Stromatopelma calceatum** (často nesprávne *Stromatopelma calceata*) je stromový druh vtáčkara, pochádzajúci z Afriky (Benin, Ghana, Kamerun, Libéria, Niger, Nigéria, Pobrežie Slonoviny, Sierra Leone a Togo. Vedecky ho popísal Favricius v roku 1793.

Vzhľad
------

Samička má základné sfarbenie hrdzavohnedé, končatiny, hlavohruď a zadoček čierno - hrdzavo - hnedo vzorkovaný, priehlavok a záčlánková noha sú nápadné čiernou škvrnou. Samček je drobnejší, ale viac ochlpený. Meria 5 cm (rozpätie končatín je 13 cm) a váži ? g.

Oblasť výskytu a spôsob života
------------------------------

Žije v juhovýchodnej Afrike. Je obyvateľom lesov. Žije v rozvetvených listoch paliem.

Chov
----

Terárium (30x25x30) pre stromové druhy, ale pritom medzi typicky stromové druhy pavúkov nepatrí, ako úkryt poslúži v hornej časti terária zakrútený kúsok kôry. Podklad hrabanka, udržovať stále vlhkú. Ako krmivo poslúžia cvrčky a šváby.

Ochrana
-------

Bráni sa útokom a jedovatým uhryznutím, používa pri úteku krátke skoky, pri zatmení sa často vydáva do okolia.
Vendo park, Kyjov, Česko
**Nákupný park** (iné názvy: **maloobchodný park**, **retail park**; angl. *retail park* alebo *power centre*) je druh obchodnej zóny, ktorá zvyčajne funguje ako doplnok k hypermarketu alebo supermarketu a ktorá obsahuje tri až desať prodajní. Nákupné parky majú minimálne 5000 m² prenajímateľnej plochy, najväčšie aj viac než 20000 m².

Rozdiely oproti nákupnému stredisku
-----------------------------------

Na rozdiel od nákupného strediska má každá predajňa v nákupnom parku nezávisle riešené zásobovanie a samostatný vchod pre zákazníkov priamo zo spoločného parkoviska. Každý obchodník sa riadi vlastnou marketingovou stratégiou. Vďaka jednoduchému konceptu a výberu predajní (zvyčajne potraviny, drogéria, móda, lekáreň, elektrospotrebiče a chovateľské potreby) je možné postaviť nákupný park aj v menších mestách, kde by nebolo efektívne postaviť klasické nákupné centrum.

Referencie
----------

1. 1 2   *Europe Shopping-Centre Classification and Typical Characteristics* [online]. International Council of Shopping Centers, [cit. 2019-11-11]. Dostupné online.
2. ↑   *Retail parky mají větší šanci přežít než velká nákupní centra* [online]. CZECH NEWS CENTER a.s. [cit. 2019-11-11]. Dostupné online.
3. ↑  MMI; ČTK. *Počet nákupních center v příštích třech letech vzroste o 66 na 250. Developeři se zaměřují na okraje Prahy* [online]. Economia, a.s. 2017-06-29, [cit. 2019-11-11]. Dostupné online.

Zdroj
-----

*Tento článok je čiastočný alebo úplný preklad článku Nákupní park na českej Wikipédii.*
**Euro-Trance** alebo tiež **Hands Up** (stále používanejšie označenie v Nemecku), **Commercial trance** či zjednodušene **Dance** je hudobný žáner, ktorý vznikol začiatkom 90-tych rokov v Európe zo žánrov ako je rave a house. Je najrozšírenejší v krajinách ako je Nemecko, Taliansko (italo-Dance), Holandsko, Rakúsko a dnes zažíva obrovský rozvoj v Poľsku a Rusku.

Charakteristika
---------------

Euro-Trance je dnes jeden s najmelodickejších žánrov elektronickej hudby. Aj keď hlavný dôraz je kladený na melódiu jednoduchú aj zložitejšiu, sú v tomto štýle aj ďalšie prvky. Euro-Trance sa vyznačuje rovnými údermi, za ktorými je asi v polovici výrazný basový zvuk s rýchlosťou 130 až 145 BPM. Ďalej tu máme tzv. clap, ktorý je za každým druhým kopom, a samozrejme nesmie chýbať rýchle a pravidelné hi-hat činely, ktoré zapĺňajú výšky. Euro-Trance môže byť s vokálmi (väčšinou ženské) alebo bez nich – tento žáner sa bez spevu pokojne zaobíde, pokiaľ je ale kladený najväčší dôraz na melódiu. Dnes sa Euro-Trance prelína so všetkými elektronickými žánrami, a je niekedy veľmi obťažné trafiť ten správny žáner napr. hard dance (prelínanie s technom), jumpstyle (prelínanie s hardstyle), či dokonca pumping alebo electro dance (prelínanie s house).

Interpreti
----------

* Alice DeeJay
* Baracuda
* Barthezz
* Basshunter
* Cascada
* Gigi D’Agostino
* Jan Wayne
* Megara Vs. DjLee
* Paffendorf
* Rob Mayth
* Sash!
* Scooter
* Special D.
* Tune Up! (DJ Manian, Bulldozer)
* Lasgo
* Fragma
* Milk Inc.
**Veľká Poľana** (rusín. Великы Поляны) bola obec na Slovensku v okrese Snina. V roku 1980 bola vysídlená kvôli výstavbe Starinskej priehrady. Prvá písomná zmienka je z r. 1493.

Z pôvodnej obce sa zachoval obecný cintorín, jeden pôvodný domček a pomník - rotunda padlým vojakom v prvej svetovej vojne na vojenskom cintoríne. Zachovali sa tiež ruiny kostola z r. 1784, chátrajúceho od roku 1915. Pod obcou pri Lukovom potoku stojí prícestný kríž z roku 1853. Vojenský cintorín padlých vojakov v prvej svetovej vojne, nachádzajúci sa na Zadnom Hodošíku, je najvyššie položeným vojenským cintorínom na Slovensku (825 m n. m.). Obec je rodiskom národného umelca – maliara Oresta Dubaya (1909).

Ďalšia literatúra
-----------------

* ULIČNÝ, Ferdinand. *Dejiny osídlenia Zemplínskej župy*. Vyd. 1. Michalovce : Zemplínska spoločnosť, 2001. 760 s. ISBN 80-968579-1-6. S. 576 – 577.

Súradnice: 49°05′15″S 22°18′19″V﻿ / ﻿49,0876°S 22,305217°V﻿ / 49.0876; 22.305217
**VGA** je skratka **Video Graphics Array**, čo je registrovaná obchodná značka firmy IBM pre grafický adaptér (spravidla grafická karta). Dnes je to prakticky štandardný grafický adaptér pre osobné počítače. Na trh bol uvedený roku 1987. Staršie VGA sa pripájali na zbernicu PCI alebo na AGP, väčšina súčasných na PCI-Express.
VGA výstup sa postupne vytráca z nových produktov. Nahradili ho novšie štandardy, predovšetkým HDMI a DisplayPort.

Dnes sa týmto pojmom označuje aj konkrétne rozlíšenie grafického adaptéra či zobrazovača, 640x480 bodov. Vyššie aj nižšie rozlíšenia sa označujú odvodenými názvami, napr. QVGA (Quarter VGA, 320x240), SVGA (Super VGA, 800x600), XGA (eXtra VGA 1024x768) a pod. aj keď toto označenie nie je štandardizované.

| * z
* d
* u
Štandardy počítačových zobrazovacích zariadení |
| --- |
| Video Graphics Array | 
* QQVGA
* HQVGA
* QVGA
* WQVGA
* HVGA
* VGA
* WVGA
* FWVGA
* SVGA
* DVGA
* WSVGA

 |
| Extended Graphics Array | 
* XGA
* WXGA
* XGA+
* WXGA+
* SXGA
* SXGA+
* WSXGA
* UXGA
* WUXGA

 |
| Quad Extended Graphics Array | 
* QWXGA
* QXGA
* WQXGA
* QSXGA
* WQSXGA
* QUXGA
* WQUXGA

 |
| Hyper Extended Graphics Array | 
* HXGA
* WHXGA
* HSXGA
* WHSXGA
* HUXGA
* WHUXGA

 |
| High-Definition | 
* nHD
* qHD
* HD
* FHD
* QHD
* WQXGA
* UHD
* FUHD

 |
| Grafické adaptéry | 
* EGA
* CGA
* HGC
* MCGA
* MDA
* PGC

 |
**Poison** je americká hardrocková kapela, ktorá slávila svoje najväčšie úspechy koncom osemedesiatych a začiatkom deväťdesiatych rokov minulého storočia. Na celom svete táto skupina predala viac ako 25 miliónov svojich hudobných nosičov.

História
--------

Americká skupina Poison vznikla v roku 1984, ale presadila sa až po príchode do Los Angeles, kde sa etablovala do miestnej muzikanskej komunity hrajúcej glam metal podľa vzoru kapiel Mötley Crüe a Ratt. V roku 1985 získala do svojich radov excentrického gitaristu C. C. Devilla, s ktorým vydala začiatkom roku 1986 album *Look what the cat dragged in*. Spoločné turné s Ratt a neustála rotácia klipov na hudobnej stanici MTV vynieslo skupine 4 single v US Top 40 (*Cry Tough*, *Talk Dirty To Me*, *I Want Action*, *I Won't Forget You*). Debut sa stal platinovým a skočil v Top Ten.

V roku 1988 skupina Poison vydala album *Open Up And Say...Ahh!* produkovaný Tomom Wermanom. Album sa stal čoskoro platinovým a obsahoval single: *Nothin' But A Good Time*, *Fallen Angel*, *Every Rose Has Its Thorn* (ich prvý #1 singel), *Your Mamma Don't Dance*. Nasledovalo turné s Davidom Lee Rothom a neskôr už úloha koncertného headlinera.

Do začiatku 90. rokov vstúpil Poison s albumom *Flesh and Blood*. Album sa stal multi platinový a dosiahol v US rebríčku číslo 2. Obsahoval single: *Unskinny Bop*, *Ride the Wind*, *Something To Believe In*. V roku 1991 po bitke v zákulisí MTV Music Awards medzi C.C. a Bretom ohlásil gitarista odchod.

V roku 1993 vydali viac bluesovo zameraný alnum *Native Tongue* s gitaristom Richie Kotzenom. Album sa dostal do Top 20 a stal sa zlatým. Kotzen bol na konci roku 1993 nahradený gitaristom Blues Saracenom, s ktorým v roku 1994 začali nahrávať album *Crack A Smile*. Ten však svetlo sveta uzrel až v roku 2000. Medzitým sa do skupiny sa vrátil pôvodný gitarista C. C. Deville. Vychádza album najväčších hitov a album *Power To The People*. V roku 2002 vydal Poison svoj zatiaľ posledný album *Hollyweird*.

Členovia skupiny
----------------

### Súčasní členovia

* Bret Michaels – spev, gitara, harmonika
* C. C. DeVille – gitara
* Rikki Rockett – bicie a perkusie
* Bobby Dall – basová gitara

### Bývalí členovia

* **Blues Saraceno** – gitara, vokály (1994 – 2000)
* **Richie Kotzen** – gitara, mandolína, dobro, klávesy, vokály (1991 – 1994)
* **Matt Smith** – gitara (1984 – 1985)

Diskografia
-----------

* *Look What The Cat Dragged In* (1986)
* *Open Up And Say...Ahh!* (1988)
* *Flesh & Blood* (1990)
* *Swallow This Live* (1991)
* *Native Tongue* (1993)
* *Poison's Greatest Hits 1986 – 1996* (1996)
* *Crack A Smile...And More!* (2000) – nahrané v 1996
* *Power To The People* (2000)
* *Hollyweird* (2002)
**LinkedIn** je obchodne-orientovaná internetová sociálna sieť založená v decembri 2002 a spustená v máji 2003. Využíva sa hlavne pre vytváranie profesionálnych sietí. Od decembra 2007 bola návštevnosť približne 3,2 miliónov návštevníkov za mesiac. V auguste 2008 mala približne 25 miliónov členov, z toho viac ako 20-tisíc zo Slovenska.
V marci 2011 sieť prekonala métu 100 miliónov registrovaných užívateľov, čím ďalej viac získava popularitu v Česku a na Slovensku. Medzi užívateľov patria manažéri, konzultanti a odborníci z najrôznejších odborov. Taktiež niektoré firmy majú svoje účty na LinkedIn.

Profil používateľa
------------------

V profile užívateľa sa nachádza jeho životopis obsahujúci položky kariéra, pracovné miesta a vzdelanie. Prostredníctvom kontaktov je používateľ zapojený aj do kontaktov svojich kontaktov, čím vzniká previazaná sieť užívateľov. LinkedIn ponúka aj najrôznejšie skupiny a aplikácie. Je možné vyhľadať bývalých a súčasných kolegov, spolužiakov z univerzít alebo nájsť nových obchodných partnerov vďaka možnosti zverejnenia podrobností spolupráce.

LinkedIn Answers
----------------

Vďaka funkcii LinkedIn Answers možno klásť rôzne otázky, na ktoré možno očakávať vzhľadom na zameranie celej siete takmer vždy spoľahlivú odpoveď. Otázky môžu byť ako odborného, tak obchodného charakteru.

Externé odkazy
--------------

* LinkedIn webová stránka
**Vida Arena** je viacúčelová aréna v švédskom meste Växjö. Bola otvorená v roku 2011. Je novým domovským stánkom hokejového klubu Växjö Lakers. V sezóne 2012/2013 predstavuje najmladší hokejový stánok švédskej Elitserien. Hoci kapacitou nepatrí k najväčším arénam Eliserien, je stavebne navrhnutá tak, aby ju bolo možné v budúcnosti rozšíiť. Je pomenovaná po spoločnosti Vida Group, ktorá v septembri 2010 získala práva na názov arény na odbodie 10 rokov. 
Aréna bola v roku 2012 miestom konania švédskeho hudobného festivalu *Melodifestivalen 2012*. Je prvou arénou vo Švédsku, kde pri platbách nie je možné používať hotovostné peniaze.

Panoramatický pohľad
--------------------


Panoráma interiéru Vida Areny pri pohľade z reštaurácie.

Referencie
----------

*Tento článok je čiastočný alebo úplný preklad článku Vida Arena na anglickej Wikipédii.*

Externé odkazy
--------------

* Vida Arena na stránke klubu Elitserien Växjö Lakers
* Vida Aréna blog
Logo
**Video CD** (skratka **VCD**) je štandardný digitálny formát na ukladanie videozáznamu na CD. Nestihol sa veľmi rozšíriť, pretože bol skoro vytlačený formátom DVD-Video. Dokážu ho prehrať špeciálne prehrávače, osobné počítače a mnoho DVD prehrávačov. Na obraz používa kompresiu MPEG-1, zvuk je kódovaný ako MPEG-1 Audio Layer II.

Tento formát vytvorili v roku 1993 spoločnosti Sony, Philips, Matsushita a JVC. Formát Video CD sa stal jedným zo štandardov CD a býva označovaný ako biela kniha (white book).

Technické špecifikácie
----------------------

### Video

* Formát kompresie: MPEG-1
* Rozlíšenie:
	+ NTSC: 352x240
	+ PAL/SECAM: 352:288
* Pomer strán:
	+ NTSC: 107:80
	+ PAL/SECAM: 5:4
* Snímková frekvencia:
	+ NTSC: 29,97 alebo 23,976 snímkov za sekundu
	+ PAL/SECAM: 25 snímkov za sekundu
* Bitový tok: 1 150 kilobitov za sekundu
	+ konštantný bitový tok

### Audio

* Formát kompresie: MPEG-1 Audio Layer II
* Vzorkovacia frekvencia: 44 100 Hz (44,1 kHz)
* Bitový tok: 224 kilobitov za sekundu
	+ konštantný bitový tok
**Linoleum** alebo **lino** je druh podlahovej krytiny. Je mäkké, vodeodolné, zvuk tlmiace, vyrobené na báze prírodného, alebo syntetického kaučuku, ktorý slúži ako spojivo pre výplň (korok, drevná hmota, tkanina, juta a pod.)

Často je zamieňané za podlahovú krytinu z PVC, linoleum je však hrubšie, mäkšie, viac pripomínajúce gumu.

História
--------

Po prvýkrát boli podlahové krytiny podobné linoleu vyrobené v roku 1844 E. Gollowayom. Pôvodne to bol korkový koberec, ktorého jednotlivé korkové časti boli spojené kaučukom alebo gutaperčou. 

V roku 1860 použil Walton ako spojivo korku namiesto kaučuku ľanový olej, odtiaľ názov linoleum, a kolofóniu (živica), ktoré sa stali základom výroby linolea. V niektorých typoch 
sa miesto korku v súčasnosti používa drevená múčka a podkladovou viažúcou vrstvou je jutová tkanina. 

Linoleum je 100% prírodný produkt, biologicky odbúrateľný, nenarušujúci životné prostredie. Od polovice 20. storočia je nahrádzané podlahovinami z polyvinylchloridu (*PVC*). Tieto sú menej horľavé, ľahšie, jednoduchšie vyrobiteľné a tým lacnejšie. Tak isto je možné na nich vytvoriť potlač imitujúcu iné povrchy - drevo, kameň a pod. Výhodami linolea sú aj možnosť lepenia a nižšia schopnosť nabiť sa statickou elektrinou ako PVC.

Použitie
--------

Linoleum je pre svoje hygienické a nealergénne vlastnosti využívané v priestoroch, kde žijú alergici, v nemocniciach a zdravotníckych zariadeniach. Rozmanitosť vzorov a intarzií rôznych farieb a tvarov vylepšuje vzhľad interiérov. Nevýhodou je nutnosť ošetrovania povrchu voskovaním, pretože bez úpravy povrch linolea oxiduje.

Iné projekty
------------

Commons
* Spolupracuj na Commons Commons ponúka multimediálne súbory na tému **linoleum**.


|  |  |
| --- | --- |
| Portal | Chemický portál |
**Judita** je názov obrazu talianskeho renesančného umelca Giorgioneho, vytvoreného okolo roku 1504.

Giorgioneho dielo nie je veľmi obsiahle a problematické je i prisúdenie umelcovho autorstva. *Judita* patrí k tým prácam, u ktorých je Giorgioneho autorstvo nespochybniteľné. 

Námet obrazu odzrkadľuje ducha doby na prelome 15. a 16. storočia. Renesančné umenie s obľubou zobrazovalo biblické scény, oslavujúce heroické vlastnosti človeka.

Súčasne možno povedať, že obraz je svojím stvárnením typický pre tvorbu Giorgioneho, kladúceho vo svojich dielach veľký význam na krajinu, na pozadí ktorej sa odohráva príbeh. Téma obrazu je všeobecne známa z mnohých zobrazení viacerých maliarov: S. Botticelliho, Tiziana, P. Veroneseho, Caravaggia a ďalších.

Obraz predstavuje stojacu postavu biblickej hrdinky Judity stúpajúcu odhalenou ľavou nohou na odťatú hlavu Nabuchodonozorovho generála Holoferna. V pravej ruke drží rukoväť smrtiacej zbrane. Giorgioneho Judita stelesňuje na rozdiel od iných autorov nie abstraktný, ale veľmi životný ideál ženskej krásy, presne v duchu predstáv raného 16. storočia. Štíhla postava odetá v ľahkých šatách a obnažená noha tento fakt iba potvrdzuje. Tvár Judity v sebe skrýva niečo tajomné a neodhaliteľné.

Maľba kedysi zdobila skriňové dvere: pôvodná drevená doska, z ktorej bola v roku 1893 prenesená na plátno, niesla ešte stopy po pántoch a pri reštaurácii, uskutočnenej v rokoch 1967 - 1970 sa našlo miesto, kde bola pôvodne kľúčová dierka. 

O autorstve obrazu sa dlho viedli spory. Od roku 1772, kedy sa dostal do zbierok Ermitáže, bol pôvodne pripisovaný Raffaelovi, neskôr rôznym maliarom benátskej školy. Že ide nesporne o Giorgioneho dielo, bolo bezpečne dokázané až v roku 1866.

Zdroje
------

* kol. autorov, *Leningrad Ermitáž*, Lidové nakladatelství, Praha, 1982
* J. Šapiro, *Ermitaž i jego šedevry*, Izdateľstvo Iskusstvo, Leningrad, 1973

Iné projekty
------------

Commons
* Spolupracuj na Commons Commons ponúka multimediálne súbory na tému **Judita (Giorgione)**

| * z
* d
* u
Obrazy Giorgioneho |
| --- |
| 
* Búrka
* Traja filozofi
* Klaňanie troch kráľov
* Klaňanie pastierov
* Judita
* Madona so svätcami
* Koncert v prírode
* Spiaca Venuša
* Portrét mladého muža
* Laura
* Stará žena
* Portrét bojovníka
* Svätá rodina
* Madona s Dieťaťom, svätým Antonom a svätým Rochusom
* Čítajúca Madona
* Panna a dieťa
* Mojžiš podstupuje skúšku ohňom
* Spevák
* Západ slnka

 |
**Vidkun Abraham Lauritz Jonssøn Quisling** alebo aj **Vidkun Quisling** (\* 18. júl 1887, Fyresdal, Nórsko – † 24. október 1945, Oslo, Nórsko) bol nórsky fašistický politik, predseda nórskej fašistickej politickej strany Nasjonal Samling, v rokoch 1942 – 1945 ministerský predseda Nórska a najslávnejší kolaborant s nacistickým Nemeckom. Pozval fašistické Nemecko, aby obsadilo po vypuknutí druhej svetovej vojny Nórsko.

Jeho meno sa stalo symbolom zradcu, kolaboranta spolupracujúceho s nepriateľskou okupačnou mocnosťou proti vlastnému štátu.

Životopis
---------

Narodil sa v rodine protestantského pastora. V roku 1911 vstúpil do armády, kde absolvoval pomerne úspešnú kariéru. Medzi rokmi 1918 – 1921 bol vojenským atašé v sovietskom Rusku a Fínsku. Potom pracoval v diplomatických službách pre Spoločnosť národov, od roku 1927 do roku 1929 bol diplomatom v Moskve. V 20. rokoch spolupracoval s Fridtjofom Nansenom na riešení hladomoru v Sovietskom zväze. 

V 30. rokoch sa ideologicky priblížil fašistom. V rokoch 1931 – 1933 sa stal nórskym ministrom obrany, v roku 1933 založil Quisling a Johan Bernhard Hjortpo antisemitskú a antidemokratickú stranu Nasjonal Samling (Národné zjednotenie). Ako vzor im slúžila nemecká NSDAP. Vo voľbách roku 1936 dostala strana takmer 50 000 hlasov.

Druhá svetová vojna
-------------------

Po vypuknutí druhej svetovej vojny sa zasadzoval za to, aby sa Nórsko stalo nemeckým protektorátom. Počas nemeckej invázie 9. apríla 1940 uskutočnil Quisling puč a oznámil prevzatie moci, dúfal pritom v osobnú podporu Adolfa Hitlera. Napriek tomu už o päť dní bol Nemeckom v Nórsku dosadený ako ríšsky komisár Nemec Josef Terboven, zodpovedajúci sa priamo Hitlerovi. Terboven napätý vzťah medzi sebou a Quislingom urovnal tým, že 1. februára 1942 Quislinga (ktorý do tej doby zastával funkciu vedúceho nórskej správnej rady) menoval za ministerského predsedu národnej vlády (de facto nórskej kolaborantskej vlády). Quisling bol však naďalej úplne závislý od rozhodnutí ríšskeho komisára Terbovena.

Odsúdenie a potrestanie
-----------------------

Po nemeckej kapitulácii bol Quisling 9. mája 1945 zatknutý a 24. októbra toho istého roka bol popravený zastrelením. Jeho posledné slová pred popravou zneli: "Bol som odsúdený nespravodlivo a zomriem nevinný!"

Quislingova manželka Marija Vasilievna, pôvodom Ruska, žila v Oslo až do svojej smrti v roku 1980.

Referencie
----------

1. ↑   *Vidkun Quisling* [online]. Encyclopædia Britannica, [cit. 2016-07-16]. Dostupné online. ((po anglicky))
2. ↑  Pečenka, Marek; Luňák, Petr et al. (1998), „Quisling", *Encyklopedie moderní historie* (2. vyd.), Praha: Libri, str. 406, ISBN  808598346X
3. ↑  „Quisling", *Collins English Dictionary*, London: HarperCollins Publishers, c2014, dost. 2014-08-07  (po anglicky)

Externé odkazy
--------------

* Vidkun Quisling: "Russland und Wir", 1942, (A German book written by Vidkun Quisling about Russia)

Autoritné údaje: * BnF: 121465279
* GND: 118743244
* ISNI: 0000 0001 2121 2027
* LCCN: n50050569
* NK ČR: jx20061027008
* VIAF: 13102657
* WorldCat: lccn-n50050569
**Juga** je jedno zo 4 časových období (svetových vekov) v hinduizme.

Kontext
-------

V brahmanskej kozmogónii sa čas delí na kalpy (1 kalpa = 4,32 miliárd pozemských rokov). Jedna kalpa sa delí na 14 etáp (po hindsky manvantara). Hranicu medzi každými dvoma etapami tvorí koniec sveta a znovustvorenie človeka. Súčasnosť je 7. etapou aktuálnej kalpy. Jedna etapa sa delí na 71 veľkých intervalov. Jeden veľký interval sa delí na 4 jugy. Dĺžka júg postupne klesá (v dôsledku úpadku ľudskej civilizácie): ich dĺžka je 4800, 3600, 2400 a 1200 nebeských rokov (1 nebeský rok = 360 ľudských rokov).[1]

Zoznam [2]
----------

Jugy sú:

* satjajuga (satja juga) - t. j. prvý vek, podobný biblickému raju, ľudia sú najbližšie k bohom
* trétájuga (trétá juga) - ľudia sú o čosi menej blízko k bohom
* dváparajuga (dvápara juga)- ľudia sú pomerne vzdialení bohom
* kalijuga (kali juga) - ľudia sú ďaleko od bohov

Momentálne je podľa hinduistov obdobie kalijugy, ktoré sa začalo 18. februára 3102 pred Kristom. Následne hinduisti očakávajú Satjajugu, teda príchod bohov (alebo plné žitie s Nimi). Jedným z nich, ktorý má začať tento vek, je Kalki, o ktorom píše Višnu purána.

Referencie
----------

1. ↑  Strnad, J.: *Dějiny Indie*, 2003, str. 188
2. ↑  presun z článku hinduizmus
**Judit Polgárová** (maď. Judit Polgár; \* 23. júl 1976, Budapešť, Maďarsko) je maďarská šachová veľmajsterka, s veľkým odstupom najlepšia hráčka šachu v jeho celej histórii. 

V roku 1991, mala 15 rokov a 4 mesiace, sa stala veľmajstrom – teda získala titul veľmajstra myslený len pre mužov, prekonala 33 rokov starý rekord Roberta Fischera. Jej FIDE Elo z júla 2008 je 2711, to znamená 22. miesto v absolútnom/mužskom rebríčku a je jedinou ženou v TOP 100, jej najlepšie umiestnenie bolo ôsme miesto. Vďaka tréningu a hlavne starostlivosti jej otca Lászlóa Polgára mala vynikajúce výsledky od malička, najmladšia Judit je lepšia ako jej dve sestry najstaršia Zsuzsa Polgárová a Zsófia Polgárová. 

Anglický hráč svetovej špičky Nigel Short, ktorý viackrát s ňou prehral, povedal o Polgárovej: „Ona je zabijak a vycíti mat 20 ťahov dopredu".

Partia
------

**Ivan Sokolov – Judit Polgárová**  
Hoogeveen 2006
**Číerny na ťahu**

V turnaji v roku 2006 zvíťazila nad Ivanom Sokolovom. Ku konci patrie je biely strelec na e4 dvakrát napadnutý, ale ani jedna čierna veža ho nemôže brať. Čierny však má ešte dámu.

* **1. ... Vg4xg3+!!**
* **2. f2xg3 Dh4xe4**

Judit odovzdala kvalitu, ale kráľ je bezbranný. Sokolov má beznádejnú pozíciu.

* **3. Vd1-d2 De4-f3**
* **4. Kg1-h2 Df3-h5+**

Sokolov sa snaží získať čas.

* **5. Kh2-g1 Dh5-f3**
* **6. Kg1-h2 Sc8-f5**

Po Se4 je matová sieť hotová.

* **7. e3-e4 Sf5xe4**
* **8. Ve1xe4 Df3xe4**
* **9. d4-d5 Sa5-c4**

Sokolov partiu vzdal.

Referencie
----------

1. ↑   *Ivan Sokolov vs Judit Polgar (2006)* [online]. www.chessgames.com, [cit. 2023-07-01]. Dostupné online.

Literatúra
----------

**Anglicky**

* (1992) Cathy Forbes: *The Polgar Sisters: Training or Genius?*. Henry Holt & Co. ISBN 0-8050-2426-3.
* (2002) Hurst, Sarah: *Curse of Kirsan: Adventures in the Chess Underworld*. Russell Enterprises. ISBN 1-888690-15-1.
* (2004) Károlyi, Tibor: *Judit Polgar, the Princess of Chess*. Batsford. ISBN 0-7134-8890-5
* (2005) Susan Polgar, Paul Truong: *Breaking Through : How the Polgar Sisters Changed the Game of Chess*. Everyman Chess. ISBN 1-85744-381-0.
* (2005) Jennifer Shahade, *Chess Bitch: Women In The Ultimate Intellectual Sport*. Siles Press. ISBN 1-890085-09-X.

**Česky**

* Rostislav Obrdlík:*Fenomén Polgár*

Iné projekty
------------

Commons
* Spolupracuj na Commons Commons ponúka multimediálne súbory na tému **Judit Polgárová**

Autoritné údaje: * BnF: 170483868
* GND: 119252007
* ISNI: 0000 0000 7859 4372
* LCCN: n91012865
* NK ČR: xx0212681
* PIM: PIM121615
* VIAF: 13943230
* WorldCat: lccn-n91012865
**Judikatúra** je všeobecný názov pre rozhodovaciu činnosť súdov alebo sudcovskú tvorbu práva. Je to súhrn súdnych rozhodnutí, predstavujúcich súdnu prax. Na Slovensku sa precedens ako prameň práva nepoužíva, preto rozhodnutia súdov nie sú záväzné, ale pôsobia len silou presvedčivosti (argumentmi). Vyššie súdy sa snažia, aby nižšie súdy v ich pôsobnosti rozhodovali jednotne. Precedens sa ako záväzný prameň práva používa v anglo-americkej právnej kultúre.

Zachovanie zásady právnej istoty v rámci rozhodovacej činnosti
--------------------------------------------------------------

Pri rozhodovaní konkrétnej veci je sudca povinný vyhľadať, či už bol niekedy rovnaký alebo aspoň podobný prípad niektorým súdom riešený, a ak áno, ako bol rozhodnutý, a je povinný sa riadiť týmto rozhodnutím iného súdu.

Úloha súdnej judikatúry
-----------------------

Základnou úlohou súdnej judikatúry je výklad práva alebo analógia. O výklad práva ide vtedy, ak súdne rozhodnutie interpretuje príslušné ustanovenia hmotného práva na konkrétny prípad a o analógiu ide vtedy, ak sa právo dotvára nad rámec bežného výkladu.

Nejednotná judikatúra
---------------------

Ide o situáciu, keď o tej istej právnej otázke za rovnakej alebo analogickej skutkovej situácie, rozhodli viaceré súdy odlišne, teda ide o odlišnú rozhodovaciu činnosť všeobecných súdov. V takomto prípade by mal rozhodnúť Najvyšší súd SR a zjednotiť odlišné názory na výklad ustanovení zákona alebo všeobecne záväzných predpisov.

Judikatúra EÚ
-------------

Je rozhodovacou činnosťou Súdneho dvora, Všeobecného súdu a špeciálnych súdov. Keďže slovenské zákony nesmú byť v rozpore s právnymi normami EÚ, je v prípade pochybností o rozpore určitého konkrétneho ustanovenia nášho zákona s právnymi normami EÚ, je možné predložiť Súdnemu dvoru EÚ prejudiciálnu otázku ako sa majú vykladať smernice EÚ.

Slovo judikovať pochádza z latinského slova iudex – sudca alebo súdiť. Rozsúdiť spor medzi dvoma stranami alebo odsúdiť niekoho pre trestný čin.  Ide teda o rozhodovaciu činnosť vyhradenú výlučne pre sudcov na to splnomocnených Ústavou SR, pričom výsledkom takéhoto rozhodovania je právoplatné rozhodnutie súdu (judikát). Sudcovia musia byť pri rozhodovaní nezávislí a nestranní. 

Prejudikovať znamená rozhodnutím otázky určiť postup a riešenie v neskoršom podobnom prípade.

Referencie
----------

1. ↑  HALAMA, Ondrej. *Základy práva pre každého.*. 1.. vyd. Žilina : [s.n.], 2020. ISBN 978-80-570-2244-2. S. 14.

Externé odkazy
--------------

* Judikatúra a vyhľadávanie rozsudkov všetkých súdov ČR, SR a EÚ
* Zbierka zákonov SR
Reliéf Bradáča v navigácii pri Karlovom moste. Podľa legendy znázorňuje staviteľa mostu
**Juditin most** v Prahe bol kamenný most cez rieku Vltavu, išlo o predchodcu o niečo južnejšie ležiaceho Karlovho mosta. Bol postavený medzi rokmi 1158 a 1172 a stal sa tak najstarším kamenným mostom v Českých krajinách a jedným z najstarších severne od Álp. V tej dobe boli v strednej Európe len dva kamenné mosty, v Regensburgu a Drážďanoch.

Dejiny
------

Vybudoval ho český kráľ Vladislav II. v rokoch 1160 – 1172 a pomenoval ho podľa svojej manželky Judity.

Bol dlhý 514 metrov a široký 6,8 metra. Vydláždený bol nepravidelnými kremencovými, alebo silicitovými kvádrami a jeho dlažba bola o 4 až 5 metrov nižšie oproti Karlovmu mostu. V roku 1342 ho zničila povodeň. Išlo o románsky most založený po pôvodnom drevenom moste. Jeho zvyšky možno v súčasnosti vidieť v budove *Křižovníků s červenou hvězdou* na Křižovníckom námestí, v prieplave pod Křižovníckym námestím a v pivniciach domov na Malej Strane.

Referencie
----------

1. ↑  TUČKOVÁ, Alois. *Prahou od jara do jara*. Praha : Orbis, 1957. Kapitola Řeka spoutala město, s. 12.
2. ↑  V ledové Vltavě se fotí nejlépe. Podívejte se na první fotografie Juditina mostu – 3. február 2010.; Historie Karlova mostu

Pozri aj
--------

* Malostranské mostné veže

Literatúra
----------

* Jiří Streit: *Divy staré Prahy*. Praha: Mladá fronta, 1960, s. 19–35.

Externé odkazy
--------------

* V ledové Vltavě se fotí nejlépe. Podívejte se na první fotografie Juditina mostu

  


| * z
* d
* u
Pražské mosty cez Vltavu (po prúde) |
| --- |
| 
* most Závodu míru
* Branický most
* Barrandovský most
* most na Císařskou louku
* most na Veslařský ostrov
* Vyšehradský most
* Palackého most
* Jiráskov most
* most na Dětský ostrov
* most na Slovanský ostrov
* most Legií
* Most císaře Františka I. (bývalý)
* Karlov most
* Juditin most (bývalý)
* Mánesov most
* Rudolfova lávka (bývalá)
* Čechov most
* Štefánikov most
* Most císaře Františka Josefa I. (bývalý)
* Hlávkov most
* Negrelliho viadukt
* Libeňský most
* železničný most pod Bulovkou
* most Barikádníkov
* Trójský električkový most
* Trójska lávka
* mosty na Cisársky ostrov

 |
**Judhišthira** je jedna z hlavných postáv indického eposu Mahábhárata (najdlhšia báseň na svete).

Život
-----

Judhišthira sa narodil bohu spravodlivosti a Kuntí, a stal sa najstarším z piatich bratov, známych ako Pánduovci. Nebol však najstarším zo synov Kuntí, no Karna, jeho starší brat, sa za Pánduovca nikdy nepovažoval a spočiatku o tom ani nevedel.

Judhišthira sa preslávil nie len ako bojovník, ale hlavne ako šíriteľ spravodlivosti. Ostatní Pánduovci ho považovali za kráľa, ktorým sa tiež stal. Okrem spravodlivosti a múdrosti boli jeho vlastnosťami aj záujem o hru v kocky, čo viedlo ku 13 ročnému vyhnaniu bratov. Počas vyhnanstva rozhodol o zachránení Durjódhanu pred Gandarvami a zachránil svojich bratov pri Jazere smrti. 

V bitke na Kurušétre zabil svojho príbuzného, kráľa Šalju, a bol takmer zabitý Karnom, ktorý však zložil sľub, že nezabije nikoho z Pánduovcov okrem Ardžuny.

Pánduovci
---------

* Bhíma
* Ardžuna
* Nakula
* Sáhadéva

Zdroje
------

* Jan Mareš: Mahábhárata, Bhaktivedanta Book Trust, 2002, 986 s, ISBN 91-7149-456-1
**Vidria** je odborný názov na strednú hemisféru mozgu, ktorá sa vyskytuje len u pár jedincov, ktorí sú mentálne poprípade fyzicky postihnutí tzv. vyvolení. Vidria nie je choroba, je to vrodená chyba, ktorá sa nedá odstrániť.

Dôsledky
--------

Prejavuje sa zvýšeným vylučovaním hormónu serotonín.

Serotonín
---------

Hormón serotonín údajne zohráva kľúčovú rolu v regulácii emócií ako agresivity, či impulzívnosti pri rozhodovaní. Niektorí neurológovia a psychiatri už dlhší čas spájali tento hormón, prenášaný medzi nervovými bunkami, s kontroverzným správaním. Až spoločná americko-britská štúdia je jednou z prvých, ktoré poukazujú na spojenie medzi nízkou hladinou serotonínu v mozgu a impulzívnosťou. Toto spojenie sa dá jednoducho demonštrovať na prázdnom žalúdku. Ak totiž osoba nejedla, hladina serotonínu prirodzene klesá, keďže tryptofán (aromatická aminokyselina, ktorá je rozhodujúca pri tvorbe serotonínu) vzniká iba pri diétach. Túto skutočnosť využili aj vedci z University of Cambridge a manipulovali s diétami u testovaných ľudí. Znížili tak hladinu ich serotonínu v mozgu. Následne účastníkov výskumu podrobili hre. Hráči si mali deliť medzi sebou peniaze - ak spoluhráč súhlasil s delením, peniaze sa rozdelili, ak nie, žiadny z hráčov peniaze nedostal. Za normálnych okolností ľudia odmietnu okolo polovice ponúk, ktoré dostanú, teraz však hodnoty presahovali 80 percent.
**Antigenes** alebo **Antigenés** (starogr. *Ἀντιγένης* – *Antigenes*, iný prepis: *Antigenés*) bol olympijský víťaz v synóride žrebcov v roku 96 pred Kr.

Antigenes, syn Iasóna z Élidy, bol na 171. olympijských hrách korunovaný olivovým vencom za víťazstvo v synóride žrebcov. Preteky vozov s dvojzáprahom žrebcov (synóris póloi) sa stali olympijskou disciplínou na 128 hrách roku 268 pred Kr. (podľa Eusebia v roku 264 pred Kr.)

Socha olympionika Antigena stála kedysi v posvätnom okrsku Olympie. Podstavec tejto sochy i s nápisom (*IvO 197*, IvO = W. Dittenberger a K. Purgold, nápisy Olympia, Berlin 1896.) bol objavený v juhozápadnom rohu olympijskej *Altidy*.

Referencie a bibliografia
-------------------------

1. ↑  Inscriptiones Graecae, *IvO 197*
2. 1 2  Hugo Angel Jaramillo, *Los deportes: orígenes, evolución y etapa olímpica*, str. 35
3. ↑  Eusebios, *Kronika* 2,193.
4. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. 378.
5. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 156.
6. ↑  *American journal of archaeology*, str. 225

Pozri aj
--------

* Zoznam olympijských víťazov staroveku